รัฐมนตรีว่าการกระทรวงดิจิทัลเพื่อเศรษฐกิจและสังคม เตรียมนำเทคโนโลยีสมัยใหม่ เข้ามาใช้กับระบบสาธารณสุข
รัฐมนตรีว่าการกระทรวงดิจิทัลเพื่อเศรษฐกิจและสังคม เตรียมนำเทคโนโลยีสมัยใหม่ เข้ามาใช้กับระบบสาธารณสุข นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม กล่าวในการประชุมเภสัชกรรมแห่งชาติ ครั้งที่ 10 ณ ศูนย์นิทรรศการและการประชุม ไบเทค บางนา ว่า ปัจจุบันเทคโนโลยีและนวัตกรรมเปลี่ยนแปลงไป สายงานเภสัชกรรม ก็มีความตื่นตัวที่จะนำเทคโนโลยีดิจิทัลมาใช้ให้เป็นประโยชน์กับอาชีพมากขึ้น เตรียมรับมือกับการเปลี่ยนแปลงในยุคดิจิทัล โดยการนำเทคโนโลยี 5g ระบบ AI ดิจิทัล Big Data ของกระทรวงสาธารณสุข เพื่อประสานงานและเดินหน้าไปด้วยกัน เช่น การรับยาสั่งยาจากแพทย์ กรณีผู้ป่วยที่อยู่ต่างจังหวัดต่อไปไม่จำเป็นต้องเดินทางไปพบแพทย์ หากมีระบบเชื่อมโยงกันได้ เช่น ร้านขายยา หรือคลินิกต่างๆ สามารถจ่ายยาให้กับผู้ป่วยได้เลย โดยไม่ต้องเสียเวลาเดินทางและเมื่อมีข้อมูลที่เชื่อมต่อกันแล้ว จะมีการประสานเพื่อส่งยาไปให้กับผู้ป่วยถึงที่บ้านผ่าน บริษัทไปรษณีย์ไทย จำกัด(มหาชน) ซึ่งเป็นการใช้การคมนาคมการสื่อสารที่ทันสมัยให้เป็นประโยชน์ ในการเพิ่มคุณภาพชีวิตให้กับประชาชน โดยเฉพาะผู้สูงอายุที่อยู่ห่างไกล สามารถลดภาระประชาชนได้มาก อย่างไรก็ตามขณะนี้กำลังพัฒนาอินเทอร์เน็ตประชารัฐ ให้ครอบคลุมโรงพยาบาลส่งเสริมสุขภาพตำบล โรงเรียน ตลอดจนหมู่บ้านในพื้นที่ห่างไกล เพื่ออำนวยความสะดวกประชาชนให้มากที่สุดนายแพทย์สุขุม กาญจนพิมาย ปลัดกระทรวงสาธารณสุข กล่าวว่า รู้สึกยินดีที่เภสัชกรรมสมาคมแห่งประเทศไทย ในพระบรทรทชูปถัมภ์ เห็นความสำคัญในการพัฒนาบุคลากร ให้มีความรู้เท่าทัน โดยการจัดงานในครั้งนี้ เพื่อให้ความรู้และนำนวัตกรรมใหม่ๆ ยกมาตรฐานศักยภาพของบุคลากร โดยเฉพาะเภสัชกร ซึ่งเป็นบุคคลสำคัญในระบบสุขภาพ เพราะปัจจุบันมีหลายประเด็นที่จะต้องดูแล เช่น การเข้าสู่สังคมผู้สูงอายุ ซึ่งประเทศไทยจะเข้าสู่สังคมผู้สูงอายุในปี 2564 จึงจะต้องให้ความสนใจเรื่องสุขภาพมากขึ้น เช่น โรคเบาหวาน ไขมันในเลือดสูง ความดัน ตลอดจนโรคระบาด โดยเป้าหมายของการทำงาน จะเน้นทำงานเชิงรุกมากขึ้น ดูแลสุขภาพถึงชุมชน นำเทคโนโลยีมาใช้ในการแนะนำการใช้ยาที่ถูกต้อง ให้ประชาชนใช้ยาที่มีคุณภาพมากขึ้น รวมทั้งอาจไม่ต้องเดินทางไปรับยาที่โรงพยาบาล แต่สามารถเดินทางไปรับยาที่ร้านขายยาคุณภาพ ซึ่งขณะนี้มีร้านขายยาที่เข้าร่วมโครงการแล้วกว่า 300 แห่ง โดยตั้งเป้าปีนี้จะทำให้ร้านขายยาเข้าร่วมโครงการให้ได้ 500 แห่งทั่วประเทศ ซึ่งโครงการดังกล่าวประชาชนพึงพอใจอย่างมากกับโครงการนี้ แม้จะเริ่มต้นโครงการได้เพียงไม่กี่เดือน